**Tezat e masterit për diskutim publik të miratuara nga Departamenti i Mësimdhënies Lëndore**

**Me datë 08.10.2024**

|  |
| --- |
| **Vendimet për DISKUTIM PUBLIK**  |
| # | **Kandidati** | **Specializimi** | **Tema e punimit** | **Komisioni** |
| 1 | Mirlinda Shabani | Mës. Matematikë | Ndikimi i mësimdhënies sipas qasjes realiste matematikore në arritjet dhe të menduarit statistikor të nxënësve të klasës së shtatë | Kryetar/e | Fahri Marevci |
| Mentor/e | Eda Vula |
| Anetar/e | Kyvete Shatri |
| 2 | Elmedina Katërpare Pervanqe | Mës. Matematikë | Ndikimi i modelimeve matematikore në zhvillimin e shkathtësive të nxënësve përzgjidhjen e problemeve nga gjeometria | Kryetar/e | Fahri Marevci |
| Mentor/e | Eda Vula |
| Anetar/e | Florent Bunjaku |
| 3 | Fidane Xhigoli | Mës. Matematikë | Perceptimi i edukatorëve dhe i prindërve për edukimin matematikorë në fëmijërinë e hershme | Kryetar/e | Fahri Marevci |
| Mentor/e | Eda Vula |
| Anetar/e | Zeqir Veselaj |
| 4 | Valentina Selimi - Behrami | Mës. Fizikë  | Efekti i punёs praktike nё tё nxёnit e koncepteve tёfenomeneve termike nё klasёn e dhjetё | Kryetar/e | Skender Kabashi |
| Mentor/e | Florent Bunjaku |
| Anetar/e | Jehona Ferizi Miftari |
| 5 | Mergim Balia | Mës.Fizikë  | Përdorimi i simulimeve për të kuptuarit e koncepteve në elektrostatikë | Kryetar/e | Kyvete Shatri |
| Mentor/e | Skender Kabashi |
| Anetar/e | Vlora Syla |
| 6 | Aida Peci | Mës.Fizikë  | Përdorimi i stimulimeve dhe feedback në të kuptuarit e koncepteve në mekanikë(energji potenciale dhe kinetike) | Kryetar/e | Eda Vula |
| Mentor/e | Skender Kabashi |
| Anetar/e | Jehona Rrustemi |
| 7 | Valjetë Gashi | Mës.Biologji  | Analizë e të kuptuarit të termave biologjik nga nxënësit e klasëve të X-ta | Kryetar/e | Zeqir Veselaj |
| Mentor/e | Ruzhdi Kuqi |
| Anetar/e | Naser Pajaziti |
| 8 | Anita Sherifi | Mës.Biologji  | Qëndrimet e nxënësve dhe mësimdhënësve lidhur me përdorimin e teknologjisë informative në mësimet e biologjisë në Shkollën e Mesme të Lartë | Kryetar/e | Zeqir Veselaj |
| Mentor/e | Zenel Krasniqi |
| Anetar/e | Jehona Ferizi Miftari |
| 9 | Manuel Kabashi |  Mës.Histori  | Ndikimi i teorisë konstruktiviste në përmirësimin e rezultateve të të nxënit në lëndën e historisë | Kryetar/e | Sedat Baraliu |
| Mentor/e | Bahtije Gërbeshi Zylfiu |
| Anetar/e | Veli Kryeziu |
| 10 | Ervelina Bujari | Mës.Gjeografi | Edukimi i fëmijëve mbi zhvillimin e urbanizimit | Kryetar/e | Ferim Gashi, |
| Mentor/e | Tomor Çela |
| Anetar/e | Bahtije Gërbeshi Zylfiu |
| 11 | Rinë Preniqi | Mës.Gjeografi | Aplikimi i platformave gjeohapësinore në mësimdhënien e gjeografisë | Kryetar/e | Arsim Ejupi |
| Mentor/e | Tomor Çela |
| Anetar/e | Jehona Rrustemi |
| 12 | Arlinda Fazliu | Mës. Tekn.&TIK | Përdorimi i veglës KAHOOT! për angazhimin e nxënësve në të mësuar | Kryetar/e | Sylejman Berisha |
| Mentor/e | Kyvete Shatri |
| Anetar/e | Fatlume Berisha |
| 13 | Verona Brahimi | Mës. Tekn.&TIK | Ndikimi i informatës kthyese përmes Quizlet në ngritjen e rezultateve të të nxënit tek nxënësit | Kryetar/e | Florent Bunjaku |
| Mentor/e | Kyvete Shatri |
| Anetar/e | Hatixhe Ismajli |

# **Kandidati/ja: 1. Mirlinda Shabani**

**Tema: Ndikimi i mësimdhënies sipas qasjes realiste matematikore në arritjet dhe të menduarit statistikor të nxënësve të klasës së shtatë**

**ABSTRAKT**

Njëra nga shkathtësitë kryesore matematikore që kërkohen të zotërohen nga nxënësit e shekullit XXI është të menduarit statistikor. Në kurrikulën e vendit tonë statistika paraqet njërën ndër konceptet themelore të fushës së matematikës, por megjithatë, në bazë edhe të rezultateve të nxjerra nga testi PISA, nxënësit kosovar hasin në vështirësi të theksuara në zgjidhjen e situatave problemore në të cilat kërkohet organizimi, interpretimi, analizimi dhe nxjerrja e përfundimeve nga të dhënat statistikore. Prandaj, qëllimi i këtij hulumtimi është shqyrtimi i ndikimit të mësimdhënies së bazuar në qasjen realiste matematikore në përmirësimin e arritjeve të nxënësve të klasës së shtatë në statistikë dhe gjithashtu në të menduarit e tyre statistikor.

Metodologjia e hulumtimit është hulumtim në veprim dhe bazohet në metodat e përziera të studimit me dizajn kuazi-eksperimental, ndërsa instrumentet për mbledhjen e të dhënave janë para-testi, pas-testi. Mostra përbëhet nga dy klasë të shtata në shkollën jo-publike në Kosovë, “International Maarif Schools of Kosova”.

Nga analizimi i të dhënave u konstatua se mësimdhënia sipas qasjes realiste matematikore ishte më efikase në përmirësimin e nivelit të të menduarit statistikor të nxënësve të klasës së shtatë në lëndën e statistikës, në krahasim me mësimdhënien tradicionale. Për më tepër, rezultatet treguan se ERM ishte më efektive në procesin e Organizimit dhe reduktimit të të dhënave, Përfaqësimit të të dhënave, si dhe në Analizimin dhe Interpretimin e të dhënave, në krahasim me mësimdhënien tradicionale e cila doli të ishte më efektive në zhvillimin e të menduarit statistikor për procesin e Përshkrimit të të dhënave. Për më tepër, rezultatet gjithashtu, se mësimdhënia sipas qasjes realiste kishte ndikim signifikant edhe në arritjet e nxënësve sipas rezultateve të parashikuara sipas kurrikulës lëndore së matematikës së klasës së shtatë në Kosovë.

**Fjalët kyçe:** *edukimit realist matematikor, të menduarit statistikor, situatat problemore, arritjet e nxënësve*

# **Kandidati/ja: 2. Elmedina Katërpare Pervanqe**

**Tema: Ndikimi i modelimeve matematikore në zhvillimin e shkathtësive të nxënësve për zgjidhjen e problemeve nga gjeometria**

**ABSTRAKTI**

Modelimi matematikor është një proces që i zhvillon aftësitë e nxënësve për t’i kuptuar format, modelet në kontekste të ndryshme, marrëdhëniet dhe funksionet, si dhe për t’i paraqitur dhe analizuar struktura matematikore. Ky proces paraqet një mënyrë për të përmirësuar aftësitë e nxënësve për të zgjidhur problemet në jetën reale.

Në këtë hulumtim është shqyrtuar ndikimi i shfrytëzimit të modelimeve matematikore në zgjidhjen e problemeve gjeometrike. Modeli i hulumtimit është hulumtim në veprim. Hulumtimi është realizuar në dy klasa të së njëjtës shkollë, në klasën e shtatë dhe të tetë të SHFMU “Nefit Jusufi” në Prizren. Përzgjedhja e mostrës është bërë në mënyrë të qëllimshme. Të dhënat u mblodhën përmes paratestit, pastestit, listës së kontrollit dhe pyetësorit.

Përmes paratestit dhe pastestit është vlerësuar ndikimi i modelimeve matematikore në zgjidhjen e problemeve kontekstuale nga gjeometria; përmes listës së kontrollit janë vëzhguar nxënësit në mënyrë sistematike në lidhje me aktivitetin gjatë orëve mësimore, bashkëpunimin mes vete, si dhe bashkëpunimin me mësimdhënësin; ndërsa përmes pyetësorit është bërë matja e motivimit në lidhje me qëndrimet dhe besimet e nxënësve.

Rezultatet tregojnë se përdorimi i modelimeve matematikore ka një efekt pozitiv në zhvillimin e shkathtësive të nxënësve për zgjidhjen e problemeve nga gjeometria, si dhe në të kuptuarit e koncepteve gjeometrike. Ky studim thekson rëndësinë e modelimeve matematikore në përmirësimin e shkathtësive të nxënësve për zgjidhjen e problemeve gjeometrike dhe nënvizon nevojën për një qasje më të strukturuar dhe të mbështetur në përdorimin e këtyre metodave në arsimin matematikor.

**Fjalët kyçe:** *Konceptet gjeometrike, Modelimet, Problemet nga jeta reale*

**Kandidati/ja: 3. Fidane Xhigoli**

Tema: **Perceptimi i edukatorëve dhe i prindërve për edukimin matematikorë në fëmijërinë e hershme**

**ABSTRAKT**

Ky studim synon të eksplorojë perceptimet, qëndrimet dhe vlerësimet e edukatorëve dhe prindërve në lidhje me edukimin matematikor në fëmijërinë e hershme. Përmes pyetësorëve të strukturuar janë analizuar përceptimet dhe përvojat e pjesëmarrësve në lidhje me mësimdhënien dhe mësim nxënien e matematikës. Në këtë studim kanë marrë pjesë 50 edukatorë dhe 50 prindër.

Në këtë studim është aplikuar metodologjia kuantitative përmes dy pyetësorëve të standardizuar njëri për prindërit dhe tjetri për edukatorët. Pyetjet kërkimore në këtë hulumtim janë përqendruar në analizimin e dallimeve në perceptimin e edukatorëve dhe prindërve lidhur me edukimin matematikorë në fëmijërinë e hershme. Pyetja e parë synon të zbulojë nëse ka dallime të dukshme në perceptimin e edukatorëve dhe prindërve në lidhje me mënyrën se si e shohin dhe vlerësojnë procesin e edukimit matematikorë në fëmijërinë e hershme. Pyetja e dytë fokusohet në identifikimin e ndikimit të faktorëve demografikë siç janë gjinia, mosha, vendbanimi, nivelit të arsimit dhe eksperienca e punës në perceptimin e edukatorëve lidhur me edukimin matematikorë në fëmijërinë e hershme. Pyetja e tretë e këtij hulumtimi synon të përcaktojë ndikimin e faktorëve demografikë në perceptimin e prindërve lidhur me edukimin matematikorë të fëmijëve të tyre në moshën e hershme. Bazuar në këto pyetje, janë formuluar tre hipoteza që janë testuar nëpërmjet analizës së të dhënave për të zbuluar se nëse këto dallime dhe ndikime janë të qëndrueshme dhe statistikisht të rëndësishme Rezultatet e studimit tregojnë se perceptimet e edukatorëve dhe prindërve në lidhje me edukimin matematikorë në fëmijërinë e hershme ishin të ngjashme, pa dallime të rëndësishme statistikore. Ndërsa faktorët demografikë si gjinia, mosha, vendbanimi dhe nivelit i arsimit nuk kanë treguar një ndikim të rëndësishëm në perceptimin e edukatorëve lidhur me edukimin matematikorë të fëmijëve të tyre në moshën e hershme. Në fakt, vetëm gjinia ka shfaqur një ndikim statistikisht të rëndësishëm në perceptimin e prindërve. Kjo analizë kontribuon në literaturën e arsimit fillor duke sjellë një perspektivë të detajuar mbi faktorët që ndikojnë në suksesin e mësimdhënies së matematikës në klasat fillestare dhe ofron një bazë për zhvillimin e politikave dhe praktikave efektive në këtë fushë.

**Fjalët Kyçe:** *Edukatorë, prindër, matematikë, edukim, fëmijëri e hershme.*

# **Kandidati/ja: 4. Valentina Selimi - Behrami**

Tema: **Efekti i punёs praktike nё tё nxёnit e koncepteve tё fenomeneve termike nё klasёn e dhjetё**

**ABSTRAKT**

Nё kёtё punim ёshtё analizuar efekti i punёs praktike nё tё nxёnit e koncepteve tё fenomeneve termike tek nxёnёsit e klaseve tё dhjeta dhe si qёllim ka qenё realizimi i hulumtimit me mёsimdhёnёs dhe nxёnёs tё Gjimnazit “Eqrem Ҫabej” nё Vushtrri dhe Gjimnazit “Frang Bardhi” nё Mitrovicё.

Pra, punimi ka qёllim analizimin e efektit tё punёs praktike nё tё nxёnit e koncepteve tё fenomeneve termike nё klasёn e dhjetё, kjo analizё realizohet nёpёrmjet tё gjeturave nga burime tё ndryshme qё kanё diskutuar pёr kёtё temё, duke i krahasuar kёto tё dhёna dhe duke paraqitur pёrfundimet. Pёr tё arritur kёtё qёllim, punimi ka pёrdor metodёn sasiore ku tё dhёnat janё paraqitur me tabela dhe grafika nё mёnyrё statistikore dhe janё analizur me metodёn deskriptive.

Pjesёmarrёs tё hulumtimit kanё qenё mёsimdhёnёsit dhe nxёnёsit, ndёrsa si instrumente janё pёrdor pyetёsorёt.

Nё bazё tё tё dhёnave tё nxjerra nёpёrmjet hulumtimit, vijmё nё pёrfundim se puna praktike ka ndikim pozitiv nё zhvillimin e aftёsive praktike dhe nё tё kuptuarit e koncepteve termike, pasi qё nё bazё tё eksperiencave tё mёsimdhёnёsve tё pёrfshirё nё hulumtim puna praktike ka ndikuar gjithmonё nё mёnyrё pozitive dhe nuk ka ndodhur ndonjёherё tё vёshtirёsoj, tё komplikoj apo tё

ketё ndikim negativ nё tё nxёnit e nxёnёsve.

Nga ky hulumtim rekomandohet angazhimi i nxёnёsve me punё praktike pёr shkak tё ndikimit pozitiv qё ka puna praktike nё tё nxёnit e koncepteve tё fenomeneve termike.

**Fjalёt kyҫe:** *Fenomentet termike, puna praktike, tё nxёnit, nxёnёsit, mёsimdhёnёsit.*

# **Kandidati/ja: 5. Mergim Balia**

Tema: **Përdorimi i simulimeve për të kuptuarit e koncepteve në elektrostatikë**

**ABSTRAKT**

Ky studim ka shqyrtuar ndikimin e simulimeve kompjuterike në të nxënit e konceptit të fizikës tek nxënësit e klasës së njëmbëdhjetë, në gjimnazin “Hajdar Dushi ”, në komunën e Gjakovës. Përkatësisht, studim synonte të eksploronte qëndrimet dhe përvojat e nxënësve për përdorimin e simulimeve për të lehtësuar të mësuarit e koncepteve shkencore në mënyrë të pavarur (pa mbështetjen e mësuesve). Në këtë studim është përdorur dizajni shkakësor - krahasuese. Për mbledhjen e të dhënave janë përdorur testi i bërë nga mësuesi dhe pyetësori i vlerësimit. Të dhënat e mbledhura u trajtuan statistikisht dhe u analizuan duke përdorur Excel.

Të dhënat e marra u analizuan duke përdorur statistika përshkruese dhe konkluzionare për t’iupërgjigjur pyetjes hulumtuese.

Rezultatet e këtij hulumtimi treguan se të nxënit e koncepteve në elektrostatik arrihen shumë më lehtë dhe në mënyrë efikase kur nxënësit mësojnë përmes simulimeve, sesa nga forma tradicionale të mësimdhënies. Gjatë prezantimit të simulimeve nxënësit rrisin interesimin dhe kurreshtjen dhe shfaqin kreativitetin e tyre në forma të ndryshme, duke përdorur simulime. Në përgjithsi, integrimi i simulimit në mësimdhënie dhe në të nxënit e fizikës është më se i nevojshmë.

**Fjalët kyҫe:** *Simulimi PhET, Elektrostatika, Teknologjia e Komunikimit të Informacionit, Kuptimi konceptual, T-test.*

# **Kandidati/ja: 6. Aida Peci**

Tema: **Përdorimi i stimulimeve dhe feedback në të kuptuarit e koncepteve në mekanikë (energji potenciale dhe kinetike)**

**ABSTRAKT**

Mekanika është një degë e Fizikës e cila merret me analizën e lëvizjeve dhe me përshkrimin e sjelljeve të objekteve fizike kur ato i nënshtrohen forcave të ndryshme. Për shkak të vështirësive të ndryshme në të cilat nxënësit hasin kur mësojnë koncepte nga mekanika, në vitet e fundit ka marrë hov përdorimi i stimulimeve dhe feedback-ut si forma të mësimdhënies aktive dhe moderne.

Qëllimi kryesor i këtij punimi ka qenë të hetohet se çfarë ndikimi do të kenë përdorimi i stimulimeve dhe feedback-ut në të kuptuarit e koncepteve nga mekanika, me fokus te energjia kinetike dhe potenciale. Metoda kryesore për mbledhjen e të dhënave është metoda sasiore. Instrumentet për mbledhjen e të dhënave parësore ishin para-testi, pas-testi dhe një pyetësor vetëraportues me pyetje të mbyllura i cili është aplikuar pas fazës eksperimentale. Mostër e hulumtimit ishin 40 nxënës të klasëve të gjashta nga shkolla „Horizon“ dhe shkolla „Faik Konica“. Nxënësit janë ndarë në dy grupe: të kontrollit dhe eksperimental. Grupi i kontrollit nuk ka pranuar trajtim, pra ka punuar me metodat e zakonshme tradicionale ndërsa nxënësit e grupit eksperimental për një periudhë 4 javore kanë pranuar trajtim, duke shtjelluar njësitë nga mekanika përmes përdorimit të stimulimeve dhe feedback-ut.

Rezultatet e hulumtimit konfirmojnë hipotezën e hulumtimit se stimulimet, konkretisht eksperimentet kanë ndikim pozitiv në përmirësimin e të kuptuarit të nxënësve nga mekanika. Kjo sepse nxënësit e grupit eksperimental kishin rezultate më të mira në pas-test (M=81.5, SD=1.564) në krahasim me nxënësit e grupit të kontrollit (M=67.5, SD=1.212). Rezultatet e t- testit [t(40)=-.160, p&lt;.05] treguan se dallimet ndërmjet grupeve ishin signifikante në aspektin statistikor. Gjithashtu, korrelacioni i Pearsonit tregoi se ka një ndërlidhje pozitive mes rezultateve të para-testit dhe pas-testit te nxënësit e grupit eksperimental, që dmth se të gjithë nxënësit kanë shënuar rritje në pas-test në krahasim me para-testin (r=.522, p&lt;.01).

**Fjalёt kyҫe:** *Fenomentet termike, puna praktike, tё nxёnit, nxёnёsit, mёsimdhёnёsit.*

# **Kandidati/ja: 7. Valjetë Gashi**

Tema: **Analizë e të kuptuarit të termave biologjik nga nxënësit e klasëve të X-ta**

**ABSTRAKT**

Tekstet shkollore bazë të biologjisë në shkolla të mesme të larta përmbajnë një numër të madh të termave biologjik me origjinë greke dhe latine. Duke marr parasysh qe këto terme janë në numër të madh në tekstet shkollore, atëherë të kuptuarit e biologjisë varet edhe nga të kuptuarit e këtyre termeve. Duke marr parasysh këtë numër të madh të termeve, ky punim synon të vë në pah nivelin e vështirësisë se të kuptuarit të termeve me origjinë greke dhe latine tek nxënësit e

klasëve të X-ta në Kosovë.

Ky hulumtim ka filluar me analizimin dhe identifikimin e termave biologjik me origjinë greke dhe latine nga teksti shkollor Biologjia 10-Gjimnazi i Shkencave të Natyrës. Hulumtimi është zhvilluar me metodën sasiore dhe cilësore. Pjesëmarres në hulumtim ishin mësimdhënësit e biologjisë të gjimnazit ,,Hamdi Berisha” në Malishevë dhe nxënësit e klasëve të X-ta të

Gjimnazit ,,Hamdi Berisha” në Malishevë. Si instrumente për mbledhjen e të dhënave sasiore ka qenë testi i cili ka përmbajtur 40 pyetje me përgjigjje me alternativa, ndërsa për mbledhjën e të dhënave cilësore si instrument ka qenë intervista e cila është zhvilluar me mësimdhënësit e gjimnazit ,,Hamdi Berisha” në Malishevë. Intervista ka përmbajtur gjithsej 7 pyetje të hapura. Mostrën hulumtuese e përbënë 121 nxënës dhe 5 mësimdhënës. Nga ky hulumtim u arrit përfundimi se për shumicën e nxënësve termat biologjik janë të nivelit mesatarisht të vështirë për t’u kuptuar dhe se termat me të vështirë rezultojnë të jenë nga biologjia qelizore dhe botanika.

**Fjalët kyçe:** Term, biologji, vështirësi, greke, latine.

# **Kandidati/ja: 8. Anita Sherifi**

Tema: **Qëndrimet e nxënësve dhe mësimdhënësve lidhur me përdorimin e teknologjisë informative në mësimet e biologjisë në Shkollën e Mesme të Lartë**

**ABSTRAKT**

Biologjia mund të perceptohet si një lëndë e vështirë për t'u mësuar, për shkak të hapave konceptualë të nevojshëm për të kuptuar tema të veçanta biologjike, por tani teknologjia e informacionit dhe e komunikimit (TIK-u), lehtëson shumë gjëra për nxënësit dhe mësuesit.

Përmes këtij hulumtimi ne synojmë të vërtetojmë rëndësinë e përdorimit të teknologjisë informative në shkollë, në sqarimin e koncepteve të ndryshme nga lënda e biologjisë. Në epokën e teknologjisë së avancuar, përdorimi i teknologjisë informative dhe komunikimit (TIK) ka fituar një rëndësi të madhe në të gjitha fushat e jetës, duke përfshirë edukimin. Edukimi modern kërkon integrimin e teknologjisë në procesin mësimor për të përmirësuar përvetësimin e njohurive dhe për të ndihmuar nxënësit në kuptimin e koncepteve abstrakte, veçanërisht në lëndë si biologjia.

Megjithatë, përdorimi i teknologjisë, përmes mjeteve vizuale dhe interaktive, mund të lehtësojë këtë sfidë dhe të përmirësojë mënyrën e të nxënit. Integrimi i teknologjisë informative dhe komunikimit (TIK) në mësimdhënie është një nga përparësitë kryesore të arsimit bashkëkohor. Zhvillimi i teknologjisë ka transformuar mënyrën se si informacioni prezantohet dhe përvetësohet nga nxënësit, duke krijuar një qasje më të thjeshtë, më të shpejtë dhe më tërheqëse për të kuptuar lëndët shkencore. Në lëndën e biologjisë, përveç teorive dhe fakteve që kërkojnë kuptim të thellë konceptual, përdorimi i teknologjisë ka potencialin për të bërë më të kuptueshme procese komplekse biologjike dhe për të përmirësuar të mësuarit aktiv. Përdorimi i teknologjisë informative në mësimet e biologjisë ka sjellë një qasje të re dhe më efikase në procesin mësimor. Teknologjia mundëson paraqitjen e fenomeneve biologjike në mënyrë më të qartë dhe të kapshme përmes grafikave, animacioneve dhe aplikacioneve të specializuara. Kjo jo vetëm që lehtëson të kuptuarit e koncepteve abstrakte, por gjithashtu motivon nxënësit të marrin pjesë më aktivisht në orë. Platforma si simulimet virtuale apo eksperimentet digjitale ndihmojnë në zbatimin praktik të teorive, duke krijuar mundësi për të testuar dhe eksploruar pa kufizime fizike.

Teknologjia gjithashtu lejon personalizimin e mësimit, duke i dhënë secilit nxënës mundësinë për të mësuar në ritmin e tij. Teknologjia në orën e biologjisë konsiderohet një mjet i rëndësishëm për të përmirësuar të kuptuarit e temave të ndërlikuara si qelizat, organet, proceset kimike dhe biologjike, dhe për të ndihmuar nxënësit të lidhen më mirë me realitetin shkencor. Në këtë kontekst, synohet të shihet se sa efektive është përdorimi i këtyre mjeteve teknologjike në

përvetësimin e njohurive të reja.

Qëllimi i këtij hulumtimi është të tregoj qëndrimet e nxënësve në lidhje me përdorimin e teknologjisë informative në orën e biologjisë, po ashtu t'u kujtojë mësuesve se sa i rëndësishëm është përdorimi i pajisjeve vizuale për mësimdhënie.

Pyetja hulumtuese është: Cilat janë qëndrimet e nxënësve për përdorimin e teknologjisë informative në orët e biologjisë në klasën e XI?

Hipoteza e këtij studimi është: qëndrimet e nxënësve lidhur me përdorimin e teknologjisë informative në mësimin e koncepteve në lëndën e biologjisë do të jenë pozitive.

Për realizimin e këtij hulumtimi është aplikuar metoda kuantitative dhe kualitative. Ky hulumtim është realizuar me mësimdhënës të biologjisë dhe nxënës të klasës së XI-të, të Shkollës së Mesme të Lartë gjimnazi “Frang Bardhi” dhe Shkollës së Mesme të Lartë të Mjekësisë, “Dr. Xheladin Deda” në qytetin e Mitrovicës. Mbledhja e të dhënave për këtë hulumtim është bërë përmes teknikës së pyetësorëve të mbyllur, dhe të dhënat e nxjerra nga hulumtimi janë të standardizuara, kurse me mësimdhënës është përdorur teknika e intervistës. Numri i tyre ose populacioni është 100 nxënës dhe 4 mësimdhënës të biologjisë. Gjetjet e hulumtimit japin informata të dobishme mbi qëndrimet e nxënësve ndaj përdorimit të teknologjisë informative, gjatë mësimit në lëndën e biologjisë.

Rezultatet e këtij hulumtimi ofrojnë një pasqyrë të qartë të përceptimeve të nxënësve dhe mësimdhënësve, duke identifikuar ndikimet pozitive dhe sfidat që paraqiten gjatë përdorimit të teknologjisë në edukimin shkencor.

Përfundimet e studimit priten të kontribuojnë në përmirësimin e procesit mësimor në lëndën e biologjisë dhe sugjerojnë mënyra se si teknologjia informative mund të përdoret më efektivisht për të rritur angazhimin dhe performancën e nxënësve. Ky studim gjithashtu mund të ndihmojë mësimdhënësit në adoptimin e qasjeve më inovative në mësimdhënie dhe të sigurojë mbështetje për përfshirjen më të madhe të teknologjisë në klasat e shkollave të mesme të larta në Kosovë.

**Fjalët kyçe:** *Biologji, Nxënës, Mësimdhënie, Rëndësia, Teknologji Informative.*

# **Kandidati/ja: 9. Manuel Kabashi**

Tema: **Ndikimi i teorisë konstruktiviste në përmirësimin e rezultateve të të nxënit në lëndën e historisë**

**ABSTRAKT**

Ky studim synont të hulumtojë dhe të analizojë ndikimin e metodës konstruktiviste në përmirësimin e rezultateve në mësimdhënie të historisë. Metoda konstruktiviste është një qasje pedagogjike që fokusohet në ndërtimin e njohurive dhe kuptimit të nxënësve përmes përfshirjes së tyre aktive në mësim dhe zhvillimin e aftësive analitike dhe kritike. Për këtë studim, kemi përdorur një kornizë teorike konstruktiviste për të kuptuar se si ky model pedagogjik mund të

aplikohet me efektivitet në mësimdhënie të historisë. Analiza do të përfshijë një vëzhgim të thellë të praktikave mësimore në një kontekst konstruktivist, përfshirë përdorimin e diskutimeve së bashku, projekteve bazuar në projekte, simulimeve historike, dhe metoda të tjera të përshtatura për mësimin e historisë. Për të vlerësuar efektivitetin e kësaj qasjeje, do të analizohet ndryshimi në rezultatet e nxënësve në histori, duke përfshirë aftësinë e tyre për të kuptuar, interpretuar dhe analizuar ngjarjet historike. Përveç kësaj, studimi shqyrtonë ndryshimet e nevojshme në rolin dhe praktikën e mësuesit për të përdorur me sukses metodën konstruktiviste në mësimin e historisë.

Përfundimet e këtij studimi do të ofrojnë një kontribut të rëndësishëm në kuptimin e ndikimit të metodës konstruktiviste në mësimdhënie të historisë dhe në përmirësimin e rezultateve të nxënësve në këtë lëmi.

Mostra ishte e qëllimshme, ku u përfshinë 40 nxënës të klasëve të nënta të dy shkollave, të asaj “Ismail Qemali” si dhe të shkollës “Dardania”, të komunës së Prishtinës. Gjithashtu, në hulumtim u përfshinë edhe 7 mësimdhënës në shërbim. Ata ishin të gjinive, moshave si dhe përvojave të ndryshme të punës. Instrumentet të cilat u përdoren për realizimin e këtij hulumtimi ishin intervistat gjysmë të strukturuara. Hulumtimi përmbanë një kombinim të aspekteve cilësore dhe sasiore. Për ti analizuar dhe krahasuar rezultatet ne bëmë një paratest dhe pastest, me të dy

grupet (grupi i kontrollit dhe ai ekspermental) pastaj rezultatet e fituara i paraqitëm me anë të programit SPSS, për analizmin e të dhënave statistikore.

**Fjalët kyqe:** *historia, konstruktivizmi, mësimdhënie, cilësi, mësimnxënie.*

# **Kandidati/ja: 10. Ervelina Bujari**

Tema: **Edukimi i fëmijëve mbi zhvillimin e urbanizimit**

**ABSTRAKT**

Arsimi luan një rol themelor në rritjen e zhvillimit urban gjithëpërfshirës dhe transformues. Zhvillimi urban gjithëpërfshirës dhe transformues duhet të nxisë një përmirësim holistik të të gjitha aspekteve të jetës së banorëve e në mënyrë specifike atë të fëmijëve, të cilët konsiderohen e ardhmja e çdo shteti. Ky punim synon të eksplorojë rëndësinë e arsimit drejt zhvillimit urban gjithëpërfshirës dhe transformues të evidentuar nga rritja, ndryshimet pozitive ose shtimi i komponentëve fizikë, ekonomikë, mjedisorë, socialë dhe demografikë. Zhvillimi gjithëpërfshirës dhe transformues duhet të demonstrohet nga cilësia e jetës së qytetarëve nëpërmjet krijimit ose zgjerimit të të ardhurave dhe mundësitë e punësimit ndërsa bëhet ruajtja e burimeve të mjedisit. Ky lloj zhvillimi urban duhet gjithashtu të jetë i dukshëm dhe i dobishëm, duke përfshirë një aspekt të cilësisë të ndryshimit dhe krijimit të kushteve për fëmijë, të tëgjitha grupmoshave dhe të gjitha kategorive pa dallime sociale, ekonomike, fizike, etnike. Hapësira është komplekse: ajo ndryshon jo vetëm në shkallë më të madhe midis qyteteve të ndryshme, ose pjesë të qytetit, por edhe në shkallë mikro, si në pjesë të ndryshme të rrugës ose në shtëpi. Këto ndryshime ndikojnë tek fëmijët në mënyrat më të menjëhershme. Hapësira është gjithashtu dinamike: vetitë e saj fizike ndryshojnë. Gjithashtu zhvillimi urban gjithëpërfshirës dhe transformues nuk mund të arrihet aty ku ka pabarazi të vazhdueshme arsimore. Kështu, më shumë theks duhet t’i kushtohet qasje të barabartë në arsim cilësor. Ky punim shqyrton faktet materiale mbi kuptimin e zhvillimit të konceptit të edukimit, marrëdhënia ndërmjet edukimit të fëmijëve dhe zhvillimit urban , çështjet në zhvillim frenimin e arsimit nga rritja e përfshirjes dhe zhvillimi urban transformues dhe drejtimet e ardhshme. Fëmijët janë ekspertë në mjedisin e tyre lokal: kur luajnë, shkojnë në shkollë, ata përdorin hapësira ku të rriturit rrallë shkojnë.

Fëmijët dhe të rinjtë jo vetëm duhet të inkurajohen për të identifikuar problemet dhe zgjidhjet në lagjet e tyre, por edhe të jenë pjesë e aksionit për ndryshim. Duke i bërë shqetësimet e fëmijëve të dukshme ndihmon që burimet të shpenzohen në mënyra që marrin parasysh shqetësimet e tyre. Mjediset e jetesës që funksionojnë më mirë për fëmijët, funksionojnë më mirë për të gjithë Ka shumë tregues që ilustrojnë ndryshimin e kushteve socio-hapësinore me të cilat duhet të merren fëmijët që rriten në qytete. Tre prej tyre janë: rritja e hapësirës së fëmijëve në ambiente të mbyllura në shtëpi, zvogëlimi i hapësirës jashtë dhe ulje e mprehtë e numrit të fëmijëve.

**Fjalët kyçe:** *Fëmijë, urbanizëm, zhvillim, vendim, qytete më të mira.*

# **Kandidati/ja: 11. Rinë Preniqi**

Tema: **Aplikimi i platformave gjeohapësinore në mësimdhënien e gjeografisë**

**ABSTRAKT**

Arsimi Përdorimi i platformave gjeohapësinore në nivele të ndryshme të arsimit vazhdimisht po ndryshon mënyrën se si mësohet gjeografia. Kjo tezë shqyrton se si platformat gjeohapësinore (Sistemet e Informacionit Gjeografik, Remote Sensing, Sistemet e Pozicionimit Global dhe Online Mapping Tools) mund të përdoren gjatë mësimdhënies së gjeografisë. Nëpërmjet një qasjeje të metodave të kombinuara, do të vlerësojmë se si këto platforma ndikojnë në angazhimin e nxënësve, nivelin e mësimnxënies dhe të kuptuarit logjik dhe praktik të koncepteve dhe njësive

mësimore nga lënda e gjeografisë.

Hulumtimi përfshin rishikimin e literaturës ekzistuese, e cila në Kosovë është ende e pashtjelluar mjaftueshëm dhe mbledhjen e të dhënave përmes anketave në klasë me mësimdhënësit dhe nxënësit. Rezultatet tregojnë se platformat gjeohapësinore përmirësojnë mënyrën dhe nivelin kualitativ të mësimdhënies së gjeografisë duke i bërë idetë abstrakte më konkrete dhe të arritshme.

Përmes aplikimit të platformave gjeohapësinore në mësimdhënien e gjeografisë, mund të vërehet rritje e dukshme e motivimit dhe pjesëmarrjes aktive të nxënësve. Poashtu, pritet që nxënësit të shfaqin përmirësime në aftësitë e të menduarit dhe në kuptimin e njohurive të fenomeneve natyrore dhe hapësinore.

Studimi trajton gjithashtu sfida si mungesa e trajnimit, mungesa e paisjeve teknologjike dhe burimet e kufizuara. Ai ofron sugjerime për mësimdhënësit se si mund të përfshijnë platformat gjeohapësinore në metodat e tyre të mësimdhënies duke theksuar rëndësinë e zhvillimit profesional dhe mbështetjes institucionale për të kapërcyer pengesat e paraqitura gjatë këtij rrugëtimi.

Ky hulumtim kontribuon në fushën e aplikimit të teknologjisë në gjeografi duke treguar se si platformat gjeohapësinore mund të transformojnë praktikat e mësimdhënies dhe kualitetin e mësimnxënies.

Ai ofron këshilla, taktika dhe shembuj konkret, për mësimdhënësit që duan të përdorin këto platforma për të përmirësuar rezultatet e të nxënit të nxënësve dhe për t’i përgatitur ata, për një të ardhme e cilat ndikohet direkt nga gjeografia dhe orientimi gjeohapësinor.

**Fjalët kyçe:** *platforma gjeohapësinore, mësimdhënie, mësimnxënie, gjeografi.*

# **Kandidati/ja: 12. Arlinda Fazliu**

Tema: **Përdorimi i veglës KAHOOT! për angazhimin e nxënësve në të mësuar**

**ABSTRAKT**

Ky punim ka për qëllim të shqyrtojë ndikimin dhe përparësitë e përdorimit të aplikacionit respektivisht veglës Kahoot! në angazhimin e nxënësve për të nxënë. Fokusi i këtij hulumtimi është përdorimi i teknologjisë Kahoot! për krijimin e kuizeve interaktive të cilat ju lejojnë nxënësve të bashkëveprojnë me prezantimin gjatë orës mësimore, të punojnë në mënyrë të

pavarur si dhe të përgjigjen në pyetje të ndryshme që parashtrohen në këto kuize.

Dizajni i hulumtimit është kuizi eksperimental, me metoda të përziera (sasiore dhe cilësore) dhe është realizuar me dy klasë të shtata në shkollën fillore të mesme të ulët “Naim Frashëri” në Podujevë (si mostra të qëllimshme), ku njëra ka rolin e grupit eksperimental kurse tjetra ka rolin e grupit të kontrollit. Si instrumente të mbledhjes së të dhënave kemi përdorur dy teste (paratesti, pastesti), një pyetësor për nxënësit e targetuar si dhe metodën e vëzhgimit në të dy klasët. Rezultatet e këtij studimi kanë treguar se si përdorimi i veglës Kahoot! ndikon pozitivisht në angazhimin e nxënësve për të nxënë. Këto rezultate poashtu kanë reflektuar në efikasitetin dhe përparësitë e veglës Kahoot! gjatë orës mësimore në krahasim me metodat tradicionale të të mësuarit.

**Fjalët kyçe:** *VeglaKahoot!, angazhimi, kuize, të nxënit.*

# **Kandidati/ja: 13. Verona Brahimi**

Tema: **Ndikimi i informatës kthyese përmes Quizlet në ngritjen e rezultateve të të nxënit tek nxënësit**

**ABSTRAKT**

Ky hulumtim shqyrton ndikimin e aplikacionit Quizlet në procesin e të nxënit, duke u fokusuar në veglat e platformës si: Flashcards, Learn, Test, Match dhe Checkpoint të cilat i lejojnë nxënësit të ndërveprojnë me materialet mësimore në mënyra të ndryshme. Duke krahasuar një grup eksperimental që përdor platformën inovative Quizlet, me një grup të kontrollit që përdor metoda tradicionale të të mësuarit, studimi synon të analizojë ndikimin e Quizlet në përmirësimin e rezultateve të nxënësve përmes informatës kthyese që ofron kjo platformë.

Ky hulumtim është realizuar në shkollën fillore “Musa Hoti” në Mitrovicë, me pjesëmarrjen e 62 nxënësve të klasës së VI. Është përdorur modeli kuazi-eksperimental, duke i ndarë nxënësit në dy grupe: grupin eksperimental dhe grupin e kontrollit. Janë realizuar para-testi dhe pas-testi për të krahasuar rezultatet e tyre, si dhe një pyetësor për nxënësit e grupit eksperimental për të parë përshtypjet, qëndrimet dhe bindjet e tyre ndaj përdorimit të platformës Quizlet në procesin mësimor.

Metodologjia e përdorur në këtë hulumtim është e përzier, e përbërë nga metoda kuantitative dhe kualitative. Për analizën e të dhënave është përdorur programi SPSS, duke përfshirë analizën deskriptive dhe inferenciale. Për më tepër, për të krahasuar mesataret e dy grupeve, është përdorur testi statistikor siç është T-Test.

Rezultatet e këtij studimi tregojnë se përdorimi i platformës Quizlet ka pasur ndikim pozitiv në rezultatet e të nxënit të nxënësve, qëndrimet dhe bindjet e tyre për përdorim të mëtejshëm të platformës Quizlet në procesin mësimor. Hulumtimi synon të ofrojë rekomandime praktike për mësimdhënësit për të përmirësuar praktikat arsimore dhe për të krijuar një mjedis mësimor më tërheqës.

**Fjalët kyçe:** *Angazhim, informatë kthyese, të nxënit, nxënës, Quizlet.*